# 2a etapa del Tour de França de 2010

La 2a etapa del Tour de França de 2010 es disputà el dilluns 5 de juliol de 2010 sobre un recorregut de 201 km entre Brussel·les i Spa, a Bèlgica. El vencedor final fou el francès Sylvain Chavanel, que arribà en solitari després de protagonitzar una escapada.

## Perfil de l'etapa

Primera etapa en què s'entreguen punts per a la classificació de la muntanya. La primera meitat és totalment plana, i a poc a poc la cosa es complica, amb el pas per tres cotes de 4a categoria i tres de 3a categoria en els darrers quilòmetres, la darrera a 12 km de l'arribada. Se superen tres esprints especials, als quilòmetres 39,5; 112 i 177.

## Desenvolupament de l'etapa

Al quilòmetre 10 d'etapa es formà l'escapada del dia, composta per Sylvain Chavanel i Jerome Pineau (Quick Step), Matthew Lloyd i Jurgen Roelandts (Omega Pharma-Lotto), Marcus Burghardt (BMC Racing Team), Sébastien Turgot (BBox Bouygues Telecom), Rein Taaramae (Cofidis i Francesco Gavazzi (Lampre-Farnese Vini). Aquest grup obtingué una màxima diferència de 6' 55", però el Team Saxo Bank imposà un ritme constant per evitar que el grup agafés massa diferència.
A partir de mitja etapa els ciclistes començaren a passar diferents cotes de muntanya i el terreny s'anà fent més dificultós. Jerome Pineau lluità pels punts de la muntanya fins a aconseguir el lideratge al final d'etapa. El gran grup reduí les diferències respecte als escapats i aquests començaren a atacar-se entre ells. A la Cota de Stockeu Chavanel passà en solitari amb 20" sobre Roelandts i 55" sobre el gran grup. En el descens d'aquesta cota es produí una nombrosa caiguda que afectà bona part dels favorits: Andy i Frank Schleck, Alberto Contador i Lance Armstrong, però no el líder de la cursa Fabian Cancellara ni els homes del Rabobank ProTeam. Sylvain Chavanel aprofità el desconcert i les maniobres de Cancellara per esperar els seus companys per anar augmentant la diferència fins a arribar en solitari a la meta amb quasi 4' sobre el gran grup, que arribà sense esprintar i agrupat.

## Esprints intermedis

| 1r | Jürgen Roelandts (BEL) | 6 pts |
| 2n | Sylvain Chavanel (FRA) | 4 pts |
| 3r | Francesco Gavazzi (ITA) | 2 pts |
| 1r | Jürgen Roelandts (BEL) | 6 pts |
| 2n | Sébastien Turgot (FRA) | 4 pts |
| 3r | Sylvain Chavanel (FRA) | 2 pts |
| 1r | Jürgen Roelandts (BEL) | 6 pts |
| 2n | Sylvain Chavanel (FRA) | 4 pts |
| 3r | Maxime Monfort (BEL) | 2 pts |

## Ports de muntanya

| 1r | Jérôme Pineau (FRA) | 3 pts |
| 2n | Matthew Lloyd (AUS) | 2 pts |
| 3r | Rein Taaramae (EST) | 1 pts |
| 1r | Jérôme Pineau (FRA) | 3 pts |
| 2n | Rein Taaramae (EST) | 2 pts |
| 3r | Matthew Lloyd (AUS) | 1 pts |
| 1r | Jérôme Pineau (FRA) | 3 pts |
| 2n | Rein Taaramae (EST) | 2 pts |
| 3r | Matthew Lloyd (AUS) | 1 pts |
| 1r | Jérôme Pineau (FRA) | 4 pts |
| 2n | Rein Taaramae (EST) | 3 pts |
| 3r | Marcus Burghardt (GER) | 2 pts |
| 4t | Francesco Gavazzi (ITA) | 1 pts |
| 1r | Sylvain Chavanel (FRA) | 4 pts |
| 2n | Jürgen Roelandts (BEL) | 3 pts |
| 3r | Maxime Monfort (BEL) | 2 pts |
| 4t | Francesco Gavazzi (ITA) | 1 pts |
| 1r | Sylvain Chavanel (FRA) | 4 pts |
| 2n | Maxime Monfort (BEL) | 3 pts |
| 3r | Carlos Barredo (ESP) | 2 pts |
| 4t | Fabian Cancellara (SUI) | 1 pts |

## Classificació de l'etapa

| | Ciclista | Equip | Temps |
| 1 | Sylvain Chavanel (FRA) | Quick Step | 4h 40' 48" |
| 2 | Maxime Bouet (FRA) | AG2R La Mondiale | + 3' 56" |
| 3 | Fabian Wegmann (GER) | Team Milram | + 3' 56" |
| 4 | Robbie McEwen (AUS) | Team Katusha | + 3' 56" |
| 5 | Christian Knees (GER) | Team Milram | + 3' 56" |
| 6 | Jurgen Roelandts (BEL) | Omega Pharma-Lotto | + 3' 56" |
| 7 | Thor Hushovd (NOR) | Cervélo TestTeam | + 3' 56" |
| 8 | Linus Gerdemann (GER) | Team Milram | + 3' 56" |
| 9 | Matthieu Ladagnous (FRA) | La Française des Jeux | + 3' 56" |
| 10 | Bernhard Eisel (AUT) | Team HTC-Columbia | + 3' 56" |

## Classificació general

| | Ciclista | Equip | Temps |
| 1 | Sylvain Chavanel (FRA) | Quick Step | 10h 01' 25" |
| 2 | Fabian Cancellara (SUI) | Team Saxo Bank | + 2' 57" |
| 3 | Tony Martin (GER) | Team HTC-Columbia | + 3' 07" |
| 4 | David Millar (SCO) | Garmin-Transitions | + 3' 17" |
| 5 | Lance Armstrong (USA) | Team RadioShack | + 3' 19" |
| 6 | Geraint Thomas (GAL) | Team Sky | + 3' 20" |
| 7 | Alberto Contador (ESP) | Astana Qazaqstan Team | + 3' 24" |
| 8 | Levi Leipheimer (USA) | Team RadioShack | + 3' 25" |
| 9 | Edvald Boasson Hagen (NOR) | Team Sky | + 3' 29" |
| 10 | Linus Gerdemann (GER) | Milram | + 3' 30" |

## Classificacions annexes

| Classificació per punts Ciclista Equip Total 1r Sylvain Chavanel (FRA) Quick Step 44 pts 2n Alessandro Petacchi (ITA) Lampre-Farnese Vini 35 pts 3r Jürgen Roelandts (BEL) Omega Pharma-Lotto 34 pts | Classificació de la muntanya Ciclista Equip Total 1r Jérôme Pineau (FRA) Quick Step 13 pts 2n Sylvain Chavanel (FRA) Quick Step 8 pts 3r Rein Taaramae (EST) Cofidis 8 pts |
| Classificació del millor jove Ciclista Equip Temps 1r Tony Martin (GER) Team HTC-Columbia 10h 04' 32" 2n Geraint Thomas (GAL) Team Sky + 13" 3r Edvald Boasson Hagen (NOR) Team Sky + 22" | Classificació per equips Equip Temps 1r Quick Step (BEL) 30h 11' 40" 2n Team RadioShack (USA) + 2' 51" 3r Team HTC-Columbia (USA) + 2' 52" |

## Abandonaments

* Adam Hansen (Team HTC-Columbia). No surt per culpa de diverses fractures produïdes en una caiguda durant la disputa de la 1a etapa.
* Mickaël Delage (Omega Pharma-Lotto). Abandona per culpa d'una fractura provocada per una caiguda durant la disputa d'aquesta etapa.

## Enllaços externs

* 2a etapa al web oficial

## Notes

* ↑ Resum de la 2a etapa a letour.fr
* ↑ Vaga general sota la pluja a avui.elpunt.cat (6 de juliol de 2010)
* ↑ Al juliol de 2014, Carlos Barredo va ser suspés per 2 anys i els resultats obtinguts del 26/10/2007 al 24/9/2011